b'\n_START_ARTICLE_\nBj\xc3\xb6rn Ulvaeus\n_START_SECTION_\nOsebni podatki\n_START_PARAGRAPH_\nBj\xc3\xb6rn Kristian Ulvaeus se je rodil 25. aprila leta 1945 v G\xc3\xb6teborgu, \xc5\xa0vedska. Njegova star\xc5\xa1a Aina in Gunnar Ulvaeus, tudi glasbenika, sta Ulvaeusu kupilo kitaro za 11. rojstni dan. Kot najstnik je imel rad rock\'n\'roll ter skiffle.\n_START_SECTION_\nZgodnja glasbena kariera\n_START_PARAGRAPH_\nUlvaeus je bil tudi odli\xc4\x8den u\xc4\x8denec, kar ga je vodilo, da se je vpisal na Lundsko univerzo, kjer je \xc5\xa1tudiral poslovno pravo. Vendar se tukaj njegove glasbene ambicije niso ustav ile. Po predlogu glasbenega u\xc4\x8ditelja je Ulvaeus ustanovil skupino West Bay Singers s \xc4\x8dlani Tony Rooth, Hansi Schwarz in Johan Karlberg. Leta 1963 je Ulvaeus pustil u\xc4\x8denje ter si najel Volvo in se odpravil s skupino po Evropi. Vendar nastopanje jim ni prineslo veliko denarja- denar, ki so ga le zaslu\xc5\xbeili, pa so porabili za bivanje v hotelih ter za hrano. Ko se je leta 1964 vrnil na \xc5\xa0vedsko-torej eno leto po odhodu- je mati Ulvaeusa prijavila njegovo skupino (torej West Bay Singers) na dr\xc5\xbeavni resni\xc4\x8dnostni \xc5\xa1ov, imenovan "Mesto na odru". Njegova skupina je dosegla finale, vendar niso zmagali. Kasneje so spremenili ime skupine v Hootenanny Singers. Prvi album so izdali leta 1965.\n_START_SECTION_\nVstop v glasbeno skupino ABBA\n_START_PARAGRAPH_\nBjorn Kristian Ulvaeus je leta 1969 zaljubil v pevko Agnetha F\xc3\xa4ltskog, s katero se je poro\xc4\x8dil leta 1971. Njegov prijatelj, s katerim si je tudi tkal glasbeno kariero, Benny Anderson se je tudi zaljubil v pevko, z imenom Anni-Frid Lnygstad. Prvi\xc4\x8d so skupaj nastopili leta 1970 pod imenom (skupine) Festfolk. Dve leti zatem so izdali uspe\xc5\xa1nico "People Need Love". Zatem so se preimenovali: postali so skupina ABBA. Njihov verjetno najve\xc4\x8dji dose\xc5\xbeek je bil nastop na Evroviziji leta 1974 s pesmijo "Waterloo". Ta pesem se je takrat uvrstila na angle\xc5\xa1ki glasbeni pop lestvini na 1. mesto, na ameri\xc5\xa1ki pa na 6. mesto. Tak\xc5\xa1en uspeh je razgla\xc5\xa1al takrat najbolj uspe\xc5\xa1no pop skupino na svetu, kar lahko trdimo \xc5\xa1e danes. _NEWLINE_Vendar zaradi trpljenja v zasebnem \xc5\xbeivljenju- v obeh partnerskih zvezah- sta se Ulvaeus (leta 1980) ter Anderson (leta 1981) lo\xc4\x8dila od partnerk. Kot skupina so imeli njihov zadnji nastop leta 1982. _NEWLINE_Ulveaus ter Anderson sta sklenila, da bosta svoje prijateljstvo nadaljevala in za\xc4\x8dela sta pisati muzikale. Muzikal " Mamma Mia!", ki sta ga napisala, je bil najve\xc4\x8dkrat ogledan muzikal na svetu. _NEWLINE_Ulveaus pravi, da nikoli ve\xc4\x8d v \xc5\xbeivljenju ne bi nastopal ve\xc4\x8d s svojo skupino ABBA. Pravi nekako takole: "Niti ni motivacije, da bi se znova skupaj zdru\xc5\xbeili. Denar tukaj ni faktor in rad bi, da se nas ljudje spominjajo tako, kakr\xc5\xa1ni smo bili."'